Thale

Thale estas urba komunumo en la federacia lando Saksio-Anhalto de Germanio, en la distrikto Harco. La urbo situas ĉe la nordorienta rando de la samnoma mezalta montaro Harco kaj ekde januaro 2009 inkluzivas la antaŭe najbarajn komunumojn Neinstedt, Westerhausen kaj Weddersleben. Fine de decembro 2024 la komunumo havis 16 788 loĝantojn. Ĉe Thale komenciĝas la pitoreska valo de la rivero Bode. La loko famiĝis i.a. pro la legendaj mitoj pri dancoj de sorĉistinoj. Pro tio monto ĉe Thale nomiĝas Hexentanzplatz (loko de sorĉistinaj dancoj). Iu setlejo Thale unuafoje menciitis lige kun monaĥinejo Wendhusen en la jaro 936. Jam en 1445 estiĝis la unua ferfarejo, komenco de longa tradicio. En 1831 tie oni produktis la unuan forĝitan feran rad-akson en Germanio kaj en 1835 komencis produkti la unua uzino por emajlita ferlado en tuta Eŭropo. Ekde la 19-a jarcento ekfloris ankaŭ turismo, lige kun la fonto Hubertusquelle kun sia radonhava akvo. Aparta allogaĵo estas la Valo de Bode inter Thale kaj Treseburg kun la montoj Hexentanzplatz kaj Roßtrappe. Vidindaĵoj Monaĥinejo Wendhausen Preĝejo de Sankta Petro Harzer Bergtheater (surmonta teatro) Bestĝardeno Hexentanzplatz Muzeo pri fer-farado Partneraj urboj Seesen en Malsupra Saksio (Germanio) Juvisy en Francio Tillabéri en Niĝerio Eksteraj ligiloj oficiala hejmpaĝo de la urbo